钦定古今图书集成/理学汇编/文学典/第105卷 > 方岑
## 钦定古今图书集成/理学汇编/文学典/第105卷 > 方岑

按《扬州府志》：“岑字高伯，江都人。有异才，善属文，博极
子史百家之书。嘉靖丙辰成进士，授大理寺评事，升
南京左寺正。逾年出知杭州府。先是海宁令某与巡
按御史有肺腑亲，引用巨猾六七人，恣营奸利。已度
丛民怨，乃逮诸巨猾下狱，夜使人盆杀以灭口。事发，
宪臣下岑按验，有状，庭笞逐之。岑亦竟为御史，阴中”
罢免。岑为文宏博，出入左氏、韩非、刘向诸家。诗宗初
唐，虽稍伤绮靡，而风骨不衰，然好用古文奇字，人或
不辨，亦其癖也。平生撰著极博，而草多散逸行世者，
有《竹素斋集》。